Subject: Vastus päringule immunoprofülaktika ekspertkomisjoni seisukoha kohta selektiivsele BCG-vaktsineerimisele ülemineku osas
From: Maia-Triin Kanarbik - SOM <[email-masked]>
To: Karit Reinson <[email-masked]>
Date: Tue, 11 Aug 2026 10:36:05 +0000

Lugupeetud Karit Reinson

Vastan teie järgmistele küsimustele seoses hiljutiste immunoprofülaktika ekspertkomisjoni otsustega.

Ekspertkomisjon toetab selektiivsele BCG-vaktsineerimisele ülemineku ettevalmistustega alustamist. Põhjenduseks on asjaolu, et Eestis on tuberkuloosi haigestumus langenud, laste haigestumus tuberkuloosi on madal ning teiste Euroopa riikide kogemus on näidanud, et selektiivsele vaktsineerimisele üleminek ei ole suurendanud laste tuberkuloosihaigestumust.

Ekspertkomisjon peab seda realistlikuks arengusuunaks, kuid selektiivne vaktsineerimine on kindlasti keerukas ja eeldab põhjalikku ettevalmistust. Selle teemaga tegeleb ka Eesti Immunoloogide ja Allergoloogide Seltsi, Eesti Infektsioonhaiguste Seltsi ning Eesti Kopsuarstide Seltsi algatusel moodustatud töögrupp. Komisjon toetab, et ülemineku sisuline ettevalmistus jätkuks nimetatud töögrupis.

Oleme selle muudatuse ettevalmistamise algusjärgus, seega on raske anda hinnangut, millal selline muudatus võiks jõustuda. Kui oleme seda arutanud riigiasutustega, siis on tõenäoline, et enne 2028. aastat muudatus ei jõustu.

Kui on edasisi küsimusi või sooviksite seda teemat arutada, siis andke teada. Võime pakkuda ka võimalust osaleda sügisel komisjoni koosolekul, kus saaksite põhjalikumalt tutvustada vastsündinute immuunpuudulikkuse sõeltestimise pilooti.

Heade soovidega

Maia-Triin Kanarbik
nõunik
[email-masked]

Sotsiaalministeerium
Suur-Ameerika 1
10122 Tallinn
www.sm.ee<https://www.sm.ee/>